《独不见》
明代·徐庸

车轮日夜转，马蹄朝暮忙。春蕙才吐馥，秋叶俄陨黄。

织乌东西飞，关河露为霜。忆与君别时，双蛾斗清扬。

于今舞鸾镜，明月埋辉光。相思独不见，愁萦九回肠。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。